
EDITORIALELE DOMNULUI EMINESCU 


Rubrică îngrijită de Miron Manega 


ILUDINEA 


Singura publicaţie în viaţă 


al cărei editorialist 
şi redactor şef 
este MIHAI EMINESCU 


Eminescu nu a fost doar poet şi gânditor, ci şi un mare jurnalist român (cel mai mare) 
şi, în această calitate, primul analist economic şi politic din istoria României. 
“Diagnosticele”, avertismentele, analizele si soluţiile sale, bazate pe o profundă 
cunoaştere a realităților româneşti, a istoriei şi a contextului european, sunt valabile si 
astăzi. Citindu-i textele publicistice, ai senzația halucinantă că sunt scrise aici şi acum. 
Editorialele domnului Eminescu, din cadrul rubricii cu acelaşi nume, sunt fragmente 
extrase din articolele sale - apărute în publicaţiile Albina, Familia, Federatiunea, 
Convorbiri Literare, Curierul de Iaşi (1869-1877), Timpul (1877-1883), România 
Liberă (1889) - şi din manuscrisele publicate postum. 

În secolul al VI-lea după Hristos, populatia din Tracia 
vorbea româneste 


Data publicarii: 18.09.2020 08:44:00 


Există multe indicii, atât în numirile localităţilor şi 
râurilor, precum si în alte împrejurări, care denotă o 
unitate a neamului românesc preexistentă 
formaţiunii statelor noastre. În adevăr, pe când 
găsim în Tara Românească Argeșul, găsim tocmai 
în nordul Daciei un pârâu numit Argestrul, care se 
varsă din stânga în Bistriţa, rău ce izvorăşte din 
Maramureş. Pe când în Ţara Românească aflăm 
Câmpulungul ca ținut si descălecătoare, aflăm în 
Bucovina, în creierul munţilor, un Câmpulung tot 
ca ţinut şi descălecătoare. Înainte sau imediat după 
formarea statelor române, vedem românii de sub 
Coroana Ungariei pretinzând să se judece între ei 
după dreptul lor propriu, jus Olachale sau 
Olachorum; o cerere analogă fac moldovenii ce 
pribegiseră în Polonia, să se judece după dreptul 
românesc. Şi aceasta când? Pe la 1380. Care a fost 
acest drept consuetudinar la care ei ţineau cu sfințenie, fie sub coroana Ungariei, fie sub 
a Poloniei? El n-a fost scris niciodată; era atât de viu în conştiinţa poporului, atât de 
necontestat de nimenea, încât nici unul din vechii noștri Domni, n-a găsit de cuviinţă să- 
I codifice. În fine, unitatea actuală a limbei vorbite, deși e în parte un merit special al lui 
Matei Basarab, dovedeşte totuși că, şi în această privire, erau elemente cu totul 
omogene, preexistente limbei bisericeşti, care inclinau a capătă o singură forma scrisă. 
Organografic vorbind limba era aceeaşi; numai termenii, materialul de vorbe, difereau 
pe ici pe colo. O unitate atât de pronunţată a limbei dovedește o unitate de origini etnice. 
E indiferentă cestiunea dacă elementele ce compuneau acest sâmbure de popor modern 
erau tracice şi latine sau latine şi ilirice, destul numai că, în al VI-lea secol după Hristos, 
la năvălirea avarilor în Tracia, anul 579, oastea condusă de Martin și Comentiol e 
compusă din oameni care vorbesc româneşte. Tot acest neam apare în Dacia, iar asupra 
originii lui se ceartă până azi învățații. Sigur e că, deşi au multe elemente slavone în 
limba, nu sunt slavi. Motivul pentru care nu sunt şi nu pot fi slavi este lingvistic. Legile 
după care cuvintele latine s-au prefăcut în cuvinte românești şi-au sfârşit demult 
evolutiunea lor; în momentul în care românii au primit cuvinte slavone, limba lor era 
formată de secole deja, încât, deşi cuvintele slavone sunt vechi, ele nu s-au asimilat nici 
până în ziua de azi cu limba noastră, excepţie făcând vreo patru sau cinci vocabule care 
privesc păstoria. E incontestabil că un popor care, sute de ani, n-a avut nevoie de drept 
scris, deşi a avut epoci de bogăţie şi de glorie, a fost un popor tânăr, sănătos, bine 
întemeiat. 


(TIMPUL, I aprilie 1881) 

Nume: Miroslav (May, Sat 29, 2021 / 19:32) 


Ni-l dorim pe marele nostru poet si jurnalist Mihai Eminescu in carne si oase acum, ma gandesc 
ca ar putea schimba roata istoriei prezente in Romania. Prezentii jurnalisti actuali nu sunt patrioti 
si nu tin cu poporul, ei tin cu cei carte ii platesc mai bine pentru a difuza toate gogomaniile lor. 
Ici colo cate o pasarica vrea sa arate cat de informata este si vorbeste niste tampenii, nu 
stapanesc, sau nu vor sa stapaneasca adevarul despre N cazuri. Nu pot nominaliza un anume 


jurnalist care tine cu poporul! 


Nume: IO...gerules (Nov, Sat 20, 2021 / 09:05) 


Domnule Miroslav catati Ion Coja.ro,blog personal. Veti gasi unliterat,mai mult decat un jurnalist 
unde puteti sa va captusiti multe goluri prin lecturarea celor publicate de unul dintre putinii 
patrioti care are curajul sa tina sus,in lumina,stindardul neamului romanesc.Mihai Eminescu este 
redactor sef la CERTITUDINEA.Ce frumos/Eminescu ne-a eminesciat si ne-a slefuit 


romanismul din noi in vecii vecilor. 

